228 
Ad terram juxta Mirador, Mexico. Liebmann. 
Cantharello cibario affinis, sed tam coloribus, quam lamellis angustiori- 
bus, strictioribus, quam omnium partium colore distinctissimus. Hic ad 
Cantharellum clavatum proxime accedit, praecipue hymenium utriusque con- 
color est, sed lamellis praeformatis, strictis, trama manifesta heterogenea, 
certissime distinctus, nec non margine pilei tenui, acuto, ut nullo modo cla- 
vatus dici potest. Stipes 1^ unc. longus, firmus. Pileus unc. latus. 
8. Polyporus (melanop.) atratus, pileo lento tenui reniformi sublaterali 
glabro aterrimo, versus marginem acutum fibrilloso-virgato, stipite curto 
tenui excentrico punctulato, poris minimis stipatis obtusis aequalibus 
umbrinis. 
Ad Mirador in truncis. Liebmann. 
Forte mera varietas P. infernalis B. Stipes 4 lin. longus, 1| lin. cras- 
sus, aequalis, udus niger, siccus cano-irroratus, a poris ad dimidium decur- 
rentibus subtus apicem versus gibbus. Pileus tenacissimus, applanatus, su- 
pra stipitis insertionem (1-2 lin. a margine distantem) umbilicatus. Pori pro 
ratione profundi, admodum stipati, nudo oculo non conspicui. Contextus 
quoque affinium obscurior, ferrugineo-umbrinus. 
9. Polystictus pinsitus. Epicr. p. 479. 
Ex ins. St. Thomae adest varietas minor, forte junior, pileo effuso-re- 
tlexo, habitu Sterei hirsuti et ad P. tonatum accedens, sed diversa pilei 
flaccidi tenuitate, poris majusculis inaequalibus albis, fere ochraceis. 
10. Favolus muricellus, pileo coriaceo tenacissimo uniformi depresso 
subtiliter spinuloso-hirto , versus marginem pulchre fimbriatum den- 
ticulatumque rugoso glabro, stipite laterali brevissimo hirto, alveolis 
elongatis rectis profundis. 
In Guinea ad truncos. Mus. Hafn. 
Novum omnino typum in eximio hoc genere praebet! Statura admodum 
varius; specimina minora, unguicularia tantum, pileo tantum ad insertionem 
stipitis muricato, ceterum vero glabro. Specimina perfecta 2 unc. et idtra 
lata, reniformia. Stipes 2 lin. longus, adscendens, exacte lateralis (postice 
non marginatus), pilis densis erectis hirtus. Pileus insolito tenuis, at tena- 
cissimus, flaccidus, at non tactu mollis, versus ambitum radiato-rugosus, sed 
ad medium saltim spinulis subtilissimis (efflorescendis isidioideis Lichenum 
haud absimilibus) obtectus, ut nudo oculo hirtus appareat. Raro et spar- 
sim observantur simul cristulae majores incisae. Margo elegantissime fim- 
